ជូនចំពោះ បងប្អូនគ្រួសារសិស្ស​ជាទី​រាប់អាន

ការប្រឡងវាយតម្លៃសមត្ថភាពសិស្សមេន (MEA, Maine Educational Assessments) គឺរួមបញ្ចូលនូវការប្រឡងដែលជាភាពតម្រូវ លើមុខវិជ្ជាគណិតវិទ្យា មុខវិជ្ជាអក្សរសាស្រ្ត/អក្សរសិល្ប៍អង់គ្លេស និងមុខវិជ្ជាវិទ្យាសាសាស្រ្ត ។ ចំពោះ​សម័យប្រឡងប្រចាំឆ្នាំ 2020-21 នៅក្នុង​រដ្ឋ​មេន​របស់យើង នឹងប្រើវិញ្ញាសារ NWEA សម្រាប់​សិស្សចាប់ពីថ្នាក់ទី 3 – ទី 8 និងសិស្សវិទ្យាល័យឆ្នាំទីបី ចំពោះ​មុខវិជ្ជាគណិតវិទ្យា និងអក្សរសាស្រ្ត/អក្សរសិល្ប៍អង់គ្លេស ។ សិស្សថ្នាក់ទី 5 ទី 8 និងសិស្សវិទ្យាល័យឆ្នាំទីបី នឹងត្រូវប្រឡងមុខវិជ្ជាវិទ្យាសាស្រ្ត របស់រដ្ឋមេន ។ សិស្សក្នុងថ្នាក់ទី 3- ទី8 និងសិស្សវិទ្យាល័យឆ្នាំទីបី ដែលមានពិការភាពផ្នែកសតិបញ្ញាខ្លាំង នឹងបន្តប្រឡងវិញ្ញាសារ ការប្រឡងដោយវិធីជម្រើសពហុរដ្ឋ (MSAA, Multi State Alternate Assessment) ដើម្បី​វាស់វែង​សមត្ថភាពលើមុខវិជ្ជាគណិតវិទ្យា និងមុខវិជ្ជាអក្សរសាស្រ្ត/អក្សរសិល្ប៍អង់គ្លេស ព្រមទាំងការប្រឡងមុខវិជ្ជាវិទ្យាសាស្រ្តជាជម្រើស (SAA, Science Alternate Assessment) តាមបែបថ្មី ដែលនឹងត្រូវ​តម្រឹមតាមបទដ្ឋានក្នុងជំនាន់ក្រោយ (Next Generation Standards) ។ ការ​ប្រឡង​ទាំងអស់​ត្រូវ​ធ្វើឡើងតាមអនឡាញ ។

ចំពោះសម័យប្រឡងវាស់​ស្ទង់​សមត្ថភាពសិស្សប្រចាំនិទាឃរដូវឆ្នាំ 2021 មានដូច​ខាងក្រោម ៖

|  |  |  |
| --- | --- | --- |
| **សម័យប្រឡង** | **ការប្រឡង** | **សម្រាប់សិស្ស ៖** |
| 1 មីនា - 15 មិថុនា | គណិតវិទ្យា និងអក្សរសាស្រ្ត/អក្សរសិល្ប៍អង់គ្លេស NWEA | ថ្នាក់ទី 3 - ទី8 និងសិស្សវិទ្យាល័យឆ្នាំទីបី |
| 15 មីនា – 14 ឧសភា | ជម្រើសមុខវិជ្ជាគណិតវិទ្យា និងមុខវិជ្ជាអក្សរសាស្រ្ត/អក្សរសិល្ប៍អង់គ្លេស MSAA  មុខវិជ្ជាវិទ្យាសាស្រ្ត MSAA ជាជម្រើស | ថ្នាក់ទី 3 - ទី8 និងសិស្សវិទ្យាល័យឆ្នាំទីបី |
| 17 ឧសភា–11 មិថុនា | មុខវិជ្ជាវិទ្យាសាស្រ្ត របស់រដ្ឋមេន | សិស្សថ្នាក់ទី 5 ទី 8 និងសិស្សវិទ្យាល័យឆ្នាំទីបី |

ក្នុងនាម​ជាមាតាបិតាសិស្ស អ្នកអាច​ប្រើព័ត៌មានពីការប្រឡងទាំងនេះ ដើម្បីជួយជ្រោមជ្រែងកូនៗរបស់ខ្លួននៅផ្ទះ ក៏ដូចជាសម្រាប់ដឹកនាំក្នុងការ​ពិភាក្សាជាមួយគ្រូរបស់ពួកគាត់ ដើម្បីកំណត់រក (បើមាន) ការជ្រោមជ្រែងបន្ថែម នៅសាលាដែលអាច​មានប្រយោជន៍ចំពោះកូនៗរបស់អ្នក ។ គ្រូប្រើព័ត៌មាន​ទាំងអស់នេះ រួមជាមួយនឹងទម្រង់ផ្សេងទៀតនៃទិន្នន័យក្នុងសាលា ដើម្បី​ដឹកនាំការបង្រៀន ក៏ដូចជារៀបចំសកម្មភាព និងឱកាសការ​រៀនសូត្រដែលត្រូវទៅតាម​ស្ថានភាពសិស្សម្នាក់ៗ ។ មិនមានលទ្ធផលការប្រឡងណាមួយ អាចប្រាប់យើងបានទាំងស្រុងនូវសមត្ថភាពរបស់សិស្សបានទេ តែនៅពេលដែលយើងយកលទ្ធផលការប្រឡងណាមួយ ដាក់បញ្ចូលជាមួយលទ្ធផលការប្រឡងផ្សេងទៀត គឺវាអាច​ប្រាប់យើងនូវព័ត៌មាន​សំខាន់ អំពីភាពរីកចម្រើន​របស់សិស្ស ។ នៅពេលដែលសិស្សមិនបានប្រឡងវាស់ស្ទង់សមត្ថភាពនៅថ្នាក់រដ្ឋ គឺនាំឲ្យបាត់បង់ព័ត៌មានដ៏មានតម្លៃមួយ ។

ទាំងនាយកដ្ឋានអប់រំប្រចាំរដ្ឋមេន (Maine Department of Education) និងឌីស្ទ្រិករបស់យើង កំពុងព្យាយាម​រកវិធីកាត់បន្ថយការប្រឡង នៅថ្នាក់រដ្ឋ និងថ្នាក់ឌីស្ទ្រិក ដើម្បីធានាបានថាការ​ប្រឡងទាំងអស់គឺអាចផ្តល់ព័ត៌មានដែលមានន័យដល់លោកគ្រូអ្នកគ្រូ សិស្សានុសិស្ស និងគ្រួសាររបស់ពួកគេ ។ យើង​ខ្ញុំ​មានការ​ជឿជាក់ថាជាមួយនឹងគុណភាព​ការ​បង្រៀនដែល​បង្រៀន​ដោយ​លោកគ្រូអ្នកគ្រូប្រកប​ដោយ​ការ​តាំង​ចិត្តខ្ពស់ រួម​ជាមួយ​នឹង​ការ​ជ្រោម​ជ្រែង​របស់​លោកអ្នក សិស្សទាំងអស់​ពិត​ជាត្រៀម​ខ្លួនបាន​រួចរាល់​ក្នុង​ការ​ឈាន​ទៅរក​ភាពជោគជ័យក្នុង​ការ​សិក្សា​របស់ពួកគេ ។ យើងខ្ញុំសូមលើកទឹកចិត្តឲ្យអ្នក​ ចូលទៅក្នុង to *[INSERT RESOURCES e.g., your child’s teacher/school/administrator]* បើមានសំណួរអ្វីមួយ អំពី MEA ឬអំពីភាពរីកចម្រើនចំពោះការសិក្សារបស់កូនលោកអ្នក ។

សូមអរគុណ

*[INSERT district/school administrator]*